На основу члана 18. и 28. Одлуке о јавним расправама, (Службени гласник града Врања бр. 13/19), сачињава се следећи:

**ИЗВЕШТАЈ**

**О СПРОВЕДЕНОЈ ЈАВНОЈ РАСПРАВИ О**

**НАЦРТУ ОДЛУКЕ О ИЗРАДИ ИЗМЕНЕ И ДОПУНЕ ПРОСТОРНОГ ПЛАНА ОПШТИНЕ ВЛАДИЧИН ХАН**

**1.**

Општинско веће Општине Владичин Хан у сарадњи са Одељењем за урбанизам имовинско правне, комуналне и грађевинске послове Општинске управе Општине Владичин Хан спровело је јавну расправу о нацрту Одлуке о изради измене и допуне просторног плана општине Владичин Хан у периоду од **24.04.2024. године до 10.05.2024. године.**

Отворени састанак о предложеном нацрту Одлуке о изради измене и допуне просторног плана општине Владичин Хан **10.05.2024. године (петак) у 08,00 часова у великој сали Општине у Владичином Хану.**

Позив за јавну расправу уредно је оглашен дана 25.04.2024. године посредством оглашавања на огласној табли Општинске управе Владичин Хан и путем званичне интернет странице Општине Владичин Хан а у организацији Општинског већа Општине Владичин Хан.

**2**.

Отворени састанак о предложеном нацрту Одлуке о изради измене и допуне просторног плана општине Владичин Хан отворила је Љиљана Мујагић, руководитељка за урбанизам имовинско правне, комуналне и грађевинске послове Општинске управе Општине Владичин Хан, која је у најважнијим сегментима, представила основне разлоге за доношење Одлуке о изради измене и допуне просторног плана општине Владичин Хан.

**3.**

Нацрт Одлуке је био доступан јавности, тако што је био постављен на интернет страници Општине Владичин Хан. Било је обезбеђено стално присуство стручног лица које је, сваког радног дана, омогућавало увид у комплетан текст одлуке са давањем образложења и детаљнијих информација и које је указивало на могућност да се примедбе на нацрт одлуке могу достављати у писменој форми.

До почетка одржавања и на самој јавној расправи није било примедби на нацрт одлуке.

Након уводног излагања и образложења нацрта Одлуке о изради измене и допуне просторног плана општине Владичин Хан. годину учешће присутне јавности огледало се кроз давање коментара док у писаном облику примедбе, сугестије и питања нису достављана.

Јавна расправа завршена је у 9 часова.

**5.**

Увидом у спискове присутних на јавној расправи утврђена је посета од укупно 9 грађана, представника месних заједница, одборника, већника, корисника буџета и осталих заинтересованих лица. По анализи структуре присутних видљиво је да су само представници стручних служби Општинске управе били на истој док је НВО сектор није имао своје представнике.

Примедби и сугестија на нацрт Одлуке није било те Одељење за урбанизам, имовинско правне комуналне и грађевинске послове Општинском већу упућује нацрт Одлуке о изради измене и допуне просторног плана општине Владичин Хан

Јавну расправу су организовали и реализовали Општинско веће и Одељење за урбанизам имовинско правне комуналне и грађевинске послове Општинске управе.

**Руководилац Одељења**

**за урбанизам, имовинско правне, комуналне и грађевинске послове**

\_\_\_\_\_\_\_\_\_\_\_\_\_\_\_\_\_\_\_\_\_\_\_

**Љиљана Мујагић**